
[bookmark: _Hlk206435383]הנדון: כוונה לערוך התקשרות עם ספק חוץ לפי תקנה 3(31)(א) התקשרות של משרד החוץ עם ספק מקומי בחו"ל - WORLD JEWISH CONGRESS הצגת התערוכה "בלתי שביר – הספורט הישראלי בימים של מלחמה" בערים ברלין, במינכן ובפרנקפורט

פרסום באינטרנט לפי תקנה 3א. (א)(1) "בחינת קיומם של ספקים תק' תשס"ט-2009 תק' תשע"ב-2012".

	1
	יחידה מזמינה
	משרד החוץ באמצעות נציגות ישראל בברלין

	2
	
שם הספק

	WORLD JEWISH CONGRESS

	3
	
תוכן / מטרת ההתקשרות

	מטרת ההתקשרות היא להשתתף בעלויות הצגת התערוכה "בלתי שביר – הספורט הישראלי בימים של מלחמה" בערים ברלין, במינכן ובפרנקפורט.

	4
	רקע אודות התערוכה והשיקולים לעריכת התקשרות עם הספק לצורך הפקת האירוע
	באוקטובר 2024 נפתחה במוזיאון הספורט היהודי העולמי התערוכה "בלתי שביר – הספורט הישראלי בימים של מלחמה", שאצר עדי רובינשטיין. התערוכה מוקדשת לאירועי השבעה באוקטובר ולמלחמה שפרצה בעקבותיהם ובוחנת את כוחו של הספורט בעתות משבר – כעוגן של יציבות, חיבור ומשמעות. 
התערוכה בנויה משלושה פרקים מרכזיים:
הראשון מתמקד במתקפת השבעה באוקטובר דרך עיניהם של ספורטאים ואוהדים שנפגעו – ובהם רוכב האופניים ליאור וייצמן, שחקן הכדורגל ליאור אסולין, אוהדת מכבי חיפה ענבר היימן ושחקן הכדורגל בן בנימין, שנפצע במסיבת נובה.
הפרק השני מציג את תגובת הקהל – קריאות לשחרור החטופים, יוזמות ספורטיביות של סולידריות, והאופן שבו מגרשי הספורט הפכו לבמה של ביטוי, תקווה ואחדות.
הפרק השלישי עוסק בהישגים ספורטיביים שנרשמו דווקא בתקופת הלחימה – בהם זכייתו של המתעמל ארטיום דולגופיאט במדליית זהב ביום המתקפה – ומדגיש את תפקידו של הספורט כמקור לחוסן נפשי ולתחושת יציבות.
התערוכה "בלתי שביר" מצליחה לגעת בלב ובתודעה כאחד. דרך עדויות אישיות ופריטים טעונים היא מספרת את סיפורו של הספורט הישראלי בצלו של משבר מהקשים בתולדותינו ומציבה את הספורט לא רק כזירה של הישגים, אלא כמרחב של חיבור, זיכרון והתמודדות.
בנוסף לכל האמור הקונגרס מעניק את חלל התצוגה לתערוכה ובכך הוא למעשה הגוף שנותן את החסות הכללית לאירוע.
הקונגרס בעל חשיבות מכרעת להצלחת התערוכה ובכוחו למנף את התערוכה לצורך הצגתה בהמשך בחללי תצוגה נוספים, הן בגרמניה והן מחוצה לה.
הקונגרס היהודי העולמי נבחר כשותף בעל הערך המוסף הרב ביותר בגרמניה לקיום הפעילות.

	5
	
מועדי ההתקשרות

	החל מהוצאת הזמנה לספק ועד ליום 31.12.2025 

	6
	היקף התקשרות 
	100,000 יורו לא כולל מע"מ (בסך הכל לכל 3 התערוכות)

	7
	
סעיף תקציבי (שם ומספר) ופריט התחייבות

	תקנה: 09-51-02-14 
מרכז קרנות: 09002021214509

	8
	בקשה להחלטת ועדת המכרזים
	שגרירות ישראל בגרמניה מבקשים מוועדת המכרזים לערוך התקשרות עם WORLD JEWISH CONGRESS לצורך השתתפות בהפקת הצגת התערוכה "בלתי שביר – הספורט הישראלי בימים של מלחמה" בערים ברלין, במינכן ובפרנקפורט. היקף כספי 100,000 יורו לא כולל מע"מ. 
תקופת התקשרות עד 31.12.2025.

	9
	תח"מ
	3(31)(א) התקשרות של משרד החוץ עם ספק מקומי בחו"ל

	10
	פרסום באינטרנט
	נדרש פרסום באינטרנט לפי תקנה 3א. (א)(1) "בחינת קיומם של ספקים תק' תשס"ט-2009 תק' תשע"ב-2012".
לפי תקנה 3א(א)(2)   אדם הסבור כי קיים ספק אחר המסוגל לבצע את ההתקשרות, רשאי לפנות ליחידה המזמינה, בתוך התקופה שקבעה היחידה המזמינה ושלא תפחת מארבעה עשר ימי עבודה, החל במועד פרסום ההודעה, ולהודיע לה כי קיים ספק אחר או ספק ישראלי, לפי העניין, המסוגל לבצע את ההתקשרות;

	11
	כללי רכש חו"ל
	התקשרות של נציגות בחו"ל עם ספק מקומי בחו"ל מתחת ל 1,000,000 ₪ - גורם מאשר ועדת מכרזים, גורם מאשר שני וועדת הפטור המשרדית (בדיווח לוועדת הפטור)

